ইংল্যান্ডে নতুন সংস্করণের ‘দ্য হানড্রেড’ টুর্নামেন্টের ড্রাফটে বাংলাদেশের মোট ছয় ক্রিকেটারকে নাম | Sports Hulk
ক্রিকেটারদের মোট সাতটি ধাপের ভিত্তিমূল্য নির্ধারণ করা হয়েছে—১ লাখ ২৫ হাজার পাউন্ড, ১ লাখ পাউন্ড, ৭৫ হাজার পাউন্ড, ৬০ হাজার পাউন্ড, ৫০ হাজার পাউন্ড, ৪০ হাজার পাউন্ড ও ৩০ হাজার পাউন্ড। প্রতিটি দল তাদের স্কোয়াডে ও একাদশে সর্বোচ্চ তিনজন বিদেশি ক্রিকেটার রাখতে পারবে। মোট আটটি দল নিয়ে শুরু হবে এ টুর্নামেন্টের প্রথম সংস্করণ। নারী ও পুরুষ সংস্করণে দুটি করে দল থাকবে তাদের। আগামী ২০ অক্টোবর নিলামের মাধ্যমে বিদেশি ক্রিকেটার বেছে নেবে দলগুলো। ড্রাফটে বিদেশি ক্রিকেটার রাখা হয়েছে মোট ১১টি দেশ থেকে। আয়ারল্যান্ডে ও নেপাল থেকেও বিদেশি ক্রিকেটার রাখা হয়েছে। দক্ষিণ আফ্রিকার সাবেক ব্যাটসম্যান এবি ডি ভিলিয়ার্সের এ টুর্নামেন্টে না খেলার সম্ভাবনাই বেশি বলে জানিয়েছে সংবাদমাধ্যম। ভারত থেকে ড্রাফটে রয়েছেন শুধু হরভজন সিং। দল পেলে আন্তর্জাতিক ক্রিকেটকে বিদায়ও বলতে হতে পারে এ স্পিনারকে। জাতীয় দলের খেলছেন, এমন ক্রিকেটারদের বহির্বিশ্বের দেশে ঘরোয়া লিগে খেলার ব্যাপারে আপত্তি রয়েছে ভারতীয় ক্রিকেট বোর্ডের (বিসিসিআই)।
Previous articleবাংলাদেশকে টপকে একধাপ গেল দক্ষিণ আফ্রিকা
Next article৩৭ বছরে পা দিয়েছেন বাংলাদেশ ওয়ানডে দলের অধিনায়ক মাশরাফি বিন মোর্ত্তজা।